ডাক্তার সায়েবা আক্তার জানান, ২০০০ সালে ঢাকা মেডিক্যাল কলেজে গাইনি বিভাগের প্রধান হিসাবে কাজ করার সময় তিনি এই পদ্ধতি প্রথম প্রয়োগ করেন। তিনি বলেন, একদিন অপারেশন থিয়েটারে গিয়ে শুনি এক মেয়ের প্রথম বাচ্চা হতে গিয়ে প্রচুর রক্তক্ষরণ হচ্ছে, তাই তার জরায়ু ফেলে দেবার প্রস্তুতি নেওয়া হচ্ছিল। কারণ মেয়েটির অনেক ব্লিডিং হচ্ছিল, তা বন্ধ করা যাচ্ছিল না। আমি ডাক্তারদের বললাম তোমরা একটু অপেক্ষা করো- আমি একটু দেখি।